
ประกาศเทศบาลตำบลการะเกด
เรื่อง ขยายเวลาดำเนินการตามพระราชบัญญัติภาษีที่ดินและสิ่งปลูกสร้าง ประจำปี 2567
-------------------------------------------------

		อาศัยอำนาจตามความใน มาตรา (14,46,68-73) ตามพระราชบัญญัติภาษีที่ดินและสิ่งปลูกสร้าง พ.ศ. 2562 ประกอบกับระเบียบกระทรวงมหาดไทยด้วยว่าการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ให้องค์กรปกครองส่วนท้องถิ่นการจัดทำบัญชีรายการที่ดินและสิ่งปลูกสร้างเพื่อประกาศพร้อมทั้งจัดส่งข้อมูลที่เกี่ยวข้องให้ผู้เสียภาษีแต่ละรายทราบภายในเดือน พฤศจิกายน และประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์ปกครองส่วนท้องถิ่นก่อนวันที่ 1 กุมภาพันธ์ ของทุกปี และการจัดส่งการแจ้งการประเมินภาษีภายในเดือน กุมภาพันธ์ นั้น

		ตามพระราชบัญญัติภาษีที่ดินและสิ่งปลูกสร้าง พ.ศ. 2562  มาตรา 14 วรรค 1 กำหนดเวลาการชำระภาษีหรือแจ้งรายการต่างๆ  หรือการกำหนดเวลาการคัดค้านการประเมินภาษีตามที่กำหนดไว้ในพระราชบัญญัตินี้ ถ้าผู้มีหน้าที่ต้องปฏิบัติตามกำหนดเวลาดังกล่าว มีความจำเป็นจนไม่สามารถจะปฏิบัติตามกำหนดเวลาได้ ให้ยื่นคำร้องขอขยายหรือเลื่อนกำหนดเวลาก่อนกำหนดเวลาสิ้นสุดลง เมื่อผู้บริหารท้องถิ่นเห็นเป็นการสมควร จะให้ขยายเวลาหรือให้เลื่อนกำหนดเวลาออกไปอีกตามความจำเป็นแก่กรณีได้
		เพื่อให้การปฏิบัติงานตามขั้นตอนของการจัดเก็บภาษีและที่ดินและสิ่งปลูกสร้างเป็นไปตามพระราชบัญญัติภาษีที่ดินละสิ่งปลูกสร้าง พ.ศ. 2562 จึงอนุมัติขยายเวลาดำเนินการดังต่อไปนี้

	ที่
	เรื่อง
	ระเวลาที่ขยาย (เดิม)

	ระยะเวลาที่ขยาย(ใหม่)

	1
	การแจ้งประเมินภาษี (ภ.ด.ส.6)
	ภายในเดือน เมษายน2567
	ภายในเดือนพฤษภาคม 2567

	2
	การชำระภาษีตามแบบแจ้งการประเมิน
	ภายในเดือนมิถุนายน2567
	ภายในเดือนกรกฎาคม  2567

	3
	การผ่อนชำระภาษีที่ดินและสิ่งปลูกสร้าง
	งวดที่ 1 ภายในเดือน
มิถุนายน 2567
งวดที่ 2 ภายในเดือน
กรกฎาคม 2567
งวดที่ 3 ภายในเดือน
สิงหาคม 2567
	งวดที่ 1 ภายในเดือน
กรกฎาคม 2567
งวดที่ 2 ภายในเดือน
สิงหาคม 2567
งวดที่ 3 ภายในเดือน
กันยายน 2567

	4
	การมีหนังสือแจ้งเตือนผู้เสียภาษีที่มีภาษีค้างชำระ
	ภายในเดือนกรกฎาคม2567
	ภายในเดือน สิงหาคม 2567

	5
	การแจ้งรายการภาษีค้างชำระให้แก่สำนักงานที่ดินสาขา
	ภายในเดือน
สิงหาคม 2567
	ภายในเดือน
กันยายน 2567

		อนึ่ง  สามารถสอบถามข้อมูลเพิ่มเติมได้ที่ ฝ่ายพัฒนารายได้ กองคลัง เทศบาลตำบลการะเกด โทรศัพท์หมายเลข 075-450552 ต่อ 103 ในวันและเวลาราชการ

		จึงประกาศมาเพื่อทราบโดยทั่วกัน


			ประกาศ  ณ  วันที่   29  เมษายน  2567




						(นายทรงวุฒิ  โสมจันทร์)
					      นายกเทศมนตรีตำบลการะเกด

